cyanic-selkie/wikianc huggingface dataset:
DNA-metylering
Historie
DNA-metylering i pattedyr ble oppdaget samtidig som DNA ble identifisert som det genetiske materialet på midten av 1940-tallet. Selv om det lenge ble postulert at DNA-metylering kan regulere gen-ekspresjonen, var det ikke før på slutten av 1970-tallet og begynnelsen av 1980-tallet at DNA-metyleringens rolle i gen-ekspresjon ble vitenskapelig demonstrert. På veien til denne konklusjonen gjorde McGhee og Ginder i 1979 et forsøk hvor de sammenlignet DNA-metyleringsnivåene i celler som uttrykte og ikke-uttrykte genet for beta-globin. Studien konkluderte med at beta-globulin var umetylert i celler som uttrykte beta-globulin, men metylert i andre celletyper. Etter McGhee og Ginder sin publikasjon ble det også foretatt mer spesifikke eksperimenter på området, blant annet kan Jones og Taylors eksperimenter fra 1980 nevnes. Ved å bruke kjemikaliet 5-azacytidine som inhiberer effekten av DNA metyltransferase-enzymer, kunne de se på de genetiske effektene ved å inhibere metylering av gen-ekspresjon på celler fra mus.
DNA og metylering
Et DNA-molekyl (forkortet fra deoksyribonukleinsyre) er oppbygd av nukleotider bestående av en fosfatgruppe, et sukkermolekyl (deoksyribose) og en base. Det finnes fire ulike baser: Adenosin (A) og Guanin (G) som er puriner, og Thymidin (T) og Cytosin (C) som er pyrimidiner. Adenosin binder alltid til thymin, og guanin alltid til cytosin. Av disse fire basene er det kun cytosin og adenin som teoretisk kan bli metylert. DNA-metyltransferaser (DNMTs) er enzymer som katalyserer metyleringsprosessen. Ved hjelp av DNMTs katalyseres overføringen av en metylgruppe fra den universielle metyleringsdonoren S-adenosyl-L-metionine (SAM) til det femte karbonatomet til en cytosin residue (C5) for å danne 5-metylcytosine (5mC). Dette metylerte området blir ofte kalt et CpG-sete (se avsnitt «CpG-øyer»). Denne metylering-mekanismen er helt essensiell for den normale utviklingen hos pattedyr. Selv om alle celler i en flercellet organisme inneholder det samme DNA, blir ikke alle genene uttrykt likt i alle celler. Epigenetiske mekanismer kan forklare hvorfor det totale uttrykket av gener er så forskjellig i ulike typer celler og vev, og dermed for eksempel hvorfor «muskelceller» er forskjellige fra «hjerneceller». I somatiske celler vil 98% av DNA-metylering finne sted i et CpG-sete, mens 1/4 av all DNA-metylering i stamceller (fra embryo) vil foregå utenfor slike områder.
DNA-metyltransferaser (DNMTs)
DNA-metyltransferaser (DNMTs) står for essensielle funksjoner i pattedyrceller ved å både opprettholde DNA-metylering og gjennomføre de novo-metylering. Det er hittil identifisert fire ulike klasser DNMTs, hvor hver klasse utfører sin spesifikke funksjon: DNMT1, DNMT3A, DNMT3B og DNMT3L. DNMT1, DNMT3A og DNMT3B er aktive på DNA, mens DNMT3L ikke har noen kjent iboende enzymatisk aktivitet. Tidligere ble også DNMT2 regnet for å være en av DNA-metyltransferase-enzymene, men det har vist seg at dette enzymet ikke metylerer DNA. Enzymet DNMT1 står for opprettholdelsen av DNA-metyleringen, og vil dermed sørge for at DNA-metyleringsmønsteret blir overført helt presist til DNA-kopier i datterceller etter en replikasjonssyklus. DNMT3A og DNMT3B står for de novo-metylering. Selv om inndelingen av de novo og opprettholdelse av DNA-metylering har vært mye brukt, antyder en rekke studier at det er et betydelig funksjonelt overlapp mellom disse to prosessene.
Prinsippet som frembringes av funksjonen til DNMT1, at DNA-metyleringsmønsteret er stabilt gjennom mange cellegenerasjoner etter hverandre, kan bli sett på som en form for cellulær hukommelse. Derfor blir ofte DNA-metylering sett på som en viktig mekanisme for epigenetisk arv. På den andre siden er ikke disse epigenetiske modifikasjonene permanente. Det er kjent at de kan endres både både av iboende faktorer og eksterne faktorer/miljøpåvirkning. Slike iboende faktorer kan være hormoner, vekstfaktorer og elektriske nerveimpulser, mens eksterne faktorer kan være legemidler, røyking, stress og traumer, trening, diett og miljøgifter. DNA-metylering varierer ikke bare ut ifra hvilke celler de er uttrykt i, men også ut ifra cellens utviklingsstadier og tid på døgnet.
Selv om defekter i DNA-metylering er assosiert med kreft, har ingen mutasjoner eller mangler av DNMT hittil blitt identifisert som en kausal årsak for kreftutvikling. Det er antatt at dette henger sammen med den kritiske nødvendigheten av DNMTs i fosterutviklingen. Dette er for eksempel vist i mudemodeller. I mus hvor begge allelene av DNMT1 var tatt bort, levde ikke muse-embyoene lenger enn til dag E9.
CpG-øyer
CpG er kort for 5'-C-Phosphate-G-3', som er steder i DNA-strukturen hvor cytosin er etterfulgt av guanin, bare separert av en fosfat-gruppe som alltid separerer basene. Dette skjer i 5' → 3' retningen av DNA-meolekylet, og en slik spesifikk struktur i arvestoffet blir ofte kalt et CpG-sete. CpG-seter er spredt over hele genomet og er mest studert i områder kalt CpG-øyer (eng: CpG islands). CpG-øyer er betegnelsen på steder hvor det finnes særlig mange CpG-seter etter hverandre, og er oftest lokalisert i områder nær gener, nærmere presist oppstrøms for en gen-promoter. CpG-øyene er, i motsetning til CpG-setene, oftest metyleringsfrie som ivaretas av enkelte transkripsjonsfaktorer. Dersom en CpG-øy er metylert betyr dette som oftest, men ikke utelukkende, at genet er skrudd av. Man tror derfor at de ikke-metylerte CpG-øyene fremmer uttrykket av gener, som aktiveres av at en transkripsjonsfaktor binder seg til det CpG-rike transkripsjonsstartstedet. Det er estimert at ca 70% av alle gen-promotere er lokalisert innenfor slike CpG-tette områder. CpG-øyene har følgende definisjonskriterier: områdene er >200 bp (basepar) lange, de består av over 50% GC og ratioet mellom CpG dinukleotider er over 0.6. I nær lokalisasjon til CpG-øyene, finner man områder med høy tetthet av CpG-seter som gir vevsspesifikke metyleringsmønstre. Dette er steder hvor de største metyleringsforskjellene mellom ulike vev finnes, også mellom friskt vev og for eksempel kreftvev. Genomet til pattedyr uttrykker et særlig høyt nivå av CpG-metylering, og selv om det er noen vevsspesifikke forskjeller, er 70-80% av CpG-seter metylert. CpG blir ofte brukt i genetiske studier som en markør for endring i en organisme. DNA-metylering skjer i hovedsak på palidrome CpG-øyer i pattedyr, men det har også blitt observert utenom disse områdene.
Differensielt metylerte regioner (DMRs)
Når det har skjedd enkeltendringer i et CpG-sete, kaller man dette en differensielt metylert posisjon eller DMPs (eng.: Different Methylated Positions). Videre, når det finnes områder i DNA hvor det mellom flere CpG-seter er statistisk signifikante forskjeller i DNA-metyleringsmønsteret, kaller man dette differensielt metylerte regioner (eng.: Differentially Methylated Regions) eller DMRs. Slike områder i DNA kan finnes spredd utover hele genomet, men det kan finnes særlig rundt gen-promotere og områder mellom gener bestående av ikke-kodende DNA (eng.: intergenic regulatory regions). DMRs kan være spesifikke for vev, celler og individer. Man tror også at DMRs kan bli brukt som fremtidige biomarkører og spille en nøkkelrolle i terapi rettet mot epigenetiske endringer.
DNA-metylering og sykdomsutvikling
Endringer i DNA-metylering er assosiert med utvikling av en heterogen gruppe sykdommer. Dette involverer blant annet kreft, sykdommer relatert til genomisk imprinting , nevrologiske sykdommer og kardiovaskulære sykdommer , autoimmune sykdommer , metabolske sykdommer såvel som aldringsprosessen.
Sykdommer relatert til genomisk imprinting
DNA-metylerings rolle i sykdomsutvikling ble initielt forsket på i konteksten av genomisk imprinting (også kalt genomisk pregning). Genomisk imprinting er et epigenetisk fenomen som legger til grunn den genetiske variansen som kan oppstå ved at et gen enten er nedarvet fra far eller fra mor. Dette er mekanismer som er stabile og arvelige gjennom mitose. Selv om imprinting forekommer naturlig, er det likedan en sentral mekanisme i forståelsen av enkelte typer sykdommer. Mange gener har man både fått en kopi fra mor og en kopi fra far, slik at man har to forskjellige kopier av samme gen, som man kaller et diploid gen. Derimot når det skjer imprinting, vil bare den ene kopien av genet bli uttrykt. Det er som om genet er haploid. Dette gjør genomet svært sårbart om det har skjedd en mutasjon. Tap av imprinting i paternelt arvelig kromosom 15q11.2-q13 er observert i Prader-Willi Syndrom. Likedan vil tap av denne genomiske regionen være bakgrunn for Angelman Syndrom.
Nevrologiske sykdommer
Sammenhengen mellom nevrologi og metylering ble først foreslått da hyppige mutasjoner i MeCP2-genet ble observert i pasienter med en diagnose i autisme spektrumet og Rett Syndrom. MeCP2-genet er kort for metyl-CpG-bindende protein 2, og binder til DNA sekvenser med metylert CpG og metylert CH (hvor H refererer til en A, C eller T). Patofysiologien bak disse sykdommene har blitt foreslått forklart ut ifra den endrede MeCP2 bindingsaktiviteten til metylert DNA som igjen vil kunne påvirke reguleringen av genekspresjonen. Eksempel på et slik gen man tror kan være en brikke i sykdommenes sykdomsmekanisme, er BDNF (brain derived neurotrophic factor) som spiller en viktig rolle i synaptisk aktivitet  . Studier som ser på hele genomet under ett (Genome-Wide Association Studies eller GWAS), har vist til en signifiant sammenheng mellom differensiert metylerte posisjoner (DMPs) og Parkinsons sykdom. DNA-metylerings rolle i utviklingen av mentale lidelser, får stadig større oppmerksomhet. I pasienter med schizofreni, fant man lavere metyleringsnivå av catechol-O-metyl transferase i perifert blod, sammenlignet med kontroller. Nivået av catechol-O-methyl transferase var korrelert med alvorligheten av de kliniske symptomene, samt den farmakologiske behandlingen pasienten brukte. Senere har teknologien utviklet seg raskt til å kunne studere DNA-metylering med økende sensitivitet og studere økende antall CpG-seter samtidig. Den første studien som tok i bruk et studiedesign som kunne se på DNA-metylering under ett i pasienter med schizofreni, ble publisert i 2008 av Mill et al. . I ettertid har flere studier fulgt etter med identifiseringen av en rekke differensiert methylerte posisjoner (DMPs) assosiert med schizofreni, men metodologisk heterogenitet i studier har ført til et lavt antall replikasjoner av studieresultat, selv om det finnes det noe overlapp mellom studier. Andre utfordringer og svakheter ved de fleste studier gjort på dette området er bruken av surrogatvev (for eksempel bruken av blodprøver i stedet for vevsprøver fra hjerne), og små størrelser på forsøksmaterialet. For å validere disse funnene ytterligere, takes det i større grad bruk store biobanker med store datamaterialer tilgjengelig.
Aldring
Aldring er en naturlig biologisk prosess, men det kan også biologisk klassifiseres som en sykdom. Endringer i DNA-metylering er godt korrelert med aldring, og metylering av spesifikke steder på DNA (spesifikke loci) har blitt brukt til å predikere alder i en rekke ulike vev. I 2013 viste Horvath et al i en studie at nivået av DNA-metylering ved 353 CpG-seter kunne danne et godt estimat for biologisk alder i vev og individer. Dette har også blitt kalt en epigenetisk klokke (eng.: epigenetic clock) - en aldersprediktiv epigenetikk model for å kalkulere kronologisk aldring. Sammenlignet med kontroller, har man funnet akselerert DNA-metyleringsalder i individer med sykdommer som for eksempel Parkinsons sykdom og Alzheimers sykdom. Denne forskningen støtter oppom antagelsen av at DNA-metylering ikke bare kan bli sett på som en biomarkør for aldring, men også kan være relatert til den patologiske prosessen til aldring i seg selv. Likevel er de underliggende mekanismene for modellene lite kjente, og det kreves mer forskning for å forstå hva som ligger til grunn for modellene.
Teknologi og forskning
For å undersøke endringer i epigenomet, og spesifikt DNA-metylering, utgjør Epigenome-Wide Association Studies (EWAS), den beste teknologien per i dag. Dette er en metode som inkluderer hel-genom sekvensering og DNA-mikomatrise-teknologi. Etter innsikten i at DNA-metylering utgjør en viktig rolle i mange vanlige sykdommer, har forskning på området fått økende popularitet. En fellesnevner i forskningsområdet er håpet om at DNA-metylering kan fungere som en biomarkør i å detektere epigenetiske endringer assosiert med sykdomsstatus. Selv om epigenetiske epidemiologiske studier er lovende, finnes det en rekke utfordringer og svakheter på veien. Et svakhetspunkt er knyttet til at DNA-metylering er svært dynamisk. DNA-metylering kan bli påvirket av en rekke ulike ukjente og kjente faktorer som for eksempel etnisitet, kjønn, alder, røyking og kosthold. Alt dette, med mere, vil derfor være konfundere i studier som ser på DNA-metylering. Derfor må studiens design tenkes nøye igjennom. Andre utfordringer er knyttet til vanskeligheten med å kunne bruke vevsprøver fra det syke organet en vil studere. Mange studier tar derfor i bruk surrogatvev. Dette innebærer for eksempel å samle inn blodprøver i stedet for vevsprøver fra hjerne for å undersøke DNA-metylering i en gitt sykdom med patologi i hjernen, for eksempel schizofreni. I studier er en ofte interessert i å studere sammenhengen mellom DNA-metylering og sykdoms etiologi. En utfordring i denne sammenheng er at DNA-metylering kan bli påvirket av sykdommen i seg selv, og man må derfor kunne klare å skille dette fra biologien bak sykdommen.
Presterud allé
Presterud allé er en vei i Bærum går som blindvei ca. 200 meter sørover fra Gamle Ringeriksvei på Bekkestua ved hovedbiblioteket, med to vei-stubber østover ca. 50 meter hver.
Veien fikk navn i 1931 da veien går gjennom det som tidligere var hagen til Presterud gård. Tomtene er skilt ut fra Nadderud gård.
Paraxymyiidae
Paraxymyiidae er en utdødd gruppe (familie) av mygg (Nematocera).
Utseende
Små mygg (vingelengde ca. 3 millimeter) med forholdsvis brede vinger. Radialåren deler seg i fire greiner, medialåren i to. Det er ingen lukkede celler midt i vingen. De fleste av artene er kjente bare fra isolerte vinger.
Presterud vel
Presterud vel omfatter 54 boliger og inkluderer Presterud allé og Volten, samt Presterud gård og Gjønnes gård på Bekkestua Nord i Bærum. Vellet ble etablert i 1928.
Alexandre Lenoir
Alexandre Lenoir (født 27. desember 1761 i Paris, død 11. juni 1839 samme sted) var en fransk kunstarkeolog og museumsdirektør.
Lenoir reddet under den franske revolusjon en stor del av Frankrikes kunstsamlinger, som han i 1803 utga en katalog over. Han utga etterhvert også to store verk over Frankrikes kunstverk. Hans sønn Alexandre Albert Lenoir (1801-1891) som gikk i farens fotspor, arbeidet mye med innredningen av Musée de Cluny.
Paul Jasper
Paul Willy Jasper (født 10. februar 1942 i Oslo, død 17. juni 2014, samme sted) var en norsk skoleleder og sakprosaforfatter for en rekke lærebøker innen matematikk. Han var rektor ved Oslo katedralskole fra 1991 til 2009.
Jasper gikk på Sofienberg skole for gutter og senere Foss realskole. Han dro deretter til Blindern og Universitetet i Oslo hvor han studerte der matematikk og senere fysikk og kjemi. I 1968 ble han lærer ved gymnaset han selv gikk på få år tidligere. Han ble inspektør på Foss og i 1978 ble han skoleinspektør for Osloskolens videregående skoler. I en periode fungerte han som skolesjef i Oslo. I august 1991 ble han rektor ved Oslo katedralskole og stod i rollen til han gikk av med pensjon i 2009.
Torshovbyen
Torshovbyen er den kommunale boligbebyggelsen på Torshov i Oslo som ble anlagt i årene 1917–1925 under ledelse av byplansjef Harald Hals og Adolf Jensen Talberg. Torshovbyen ble anlagt med storgårdskvartaler, parkanlegget Torshovparken og i 1929 kom «Oksefontenen» på plass. Bygningene ble i det vesentligste oppført i tre etasjer og inneholdt til sammen 1762 leiligheter og 18 butikklokaler. Leilighetene var relativt små, hadde innlagt vannklosett og opprinnelig hadde ingen bad. Området skulle huse omkring 7000 mennesker og kostet 34 millioner kroner i bygget ut. Etter utvidelser huset bydelen i 1948 over 20.000 innbyggere. Det var planlagt filial for Deichmanske bibliotek.
Utbyggingen gikk til Åsengata i nord; til Erika Nissens gate, Agathe Grøndahls gate, Fagerheimgata, Johan Svendsens gate og Ole Bulls gate i øst; fra Torshovgata i sør; og i vest til Vogts gate og Sandakerveien. Reguleringsplanen var inspirert av engelsk hagebyideer og nybarokk stil. Sentralt i området er den store parken. Bebyggelsen er anlagt i store kvartaler med store parkaktige gårdsrom. Byggene er stort sett i tre etasjer utført i pusset teglstein og høye tak.
Før 1900 var det lite bybebyggelse på østsiden av Akerselva nord for Grünerløkka. Arealene tilhørte gårder som Sinsen, Åsen og Torshov. Området ble en del av Kristiania ved byutvidelsen i 1877. Vogts gate ble anlagt i 1864 og området øst for Vogts gate på Torshov var åpne løkker til etter 1900. Torshovbyen ble totalplanlagt slik at det kunne gis plass til det store indre gårdsrommene, den åttekantede Hegermanns plass og den store parken. Torshovbyen er et av de viktigste resultatene av kommunal boligbygging på den tiden.
Gudrun Brottveit
Gudrun Brottveit (født 1954) er en norsk kriminolog og barnevernsforsker, som er professor i sosialt arbeid og barnevern ved Høgskolen i Østfold.
Brottveit er utdannet barnevernspedagog og kriminolog (cand.polit. 1993). Hun tok sin doktorgrad i kriminologi ved Universitetet i Oslo i 2007 på avhandlingen Seksuelle overgrep mot barn: en fortolkende tilnærming til barnevernsarbeidernes forståelse. Hun har vært forsker ved Institutt for kriminologi og rettssosiologi ved Det juridiske fakultet ved Universitetet i Oslo, seniorrådgiver i Barne- og likestillingsdepartementet og er nå professor ved Avdeling for helse og velferd ved Høgskolen i Østfold.
Medaka
Medaka eller japansk risfisk er en art i gruppen Oryzias. Den brukes som modellorganisme i forskning, og har også en utbredelse i akvaristikken.
Gudrun Brottveit
Brottveits forskning handler i tillegg til barnevern og sosialt arbeid om kriminologiske emner som stigmatisering og marginalisering, fengselssosiologi, kriminalitetsforståelse og straffens funksjoner, samt om forskningsmetode og vitenskapsteori. Hun deltar i et forskningsprosjekt i Halden fengsel om domfelte menns tilbakeføring til samfunnet. Hun underviser særlig i sosial- og barnevernfaglig emner, samfunnsvitenskap og vitenskapsteori- og forskningsmetode.
Maidan TV
Maidan TV, forkortet MTV, (tatarisk: Məidan, russisk: Майдан ТВ eller Татарский музыкальный телеканал Майдан, «den tatariske musikkanalen Maidan») er en privateid russisk-tatarisk kabel- og satellitt-TV-kanal med tilhold i Kazan i Tatarstan.
TV-kanalen kringkaster sine sendinger i hele Russland og Tatarstan, og er landets første som er dedikert til tatarisk musikk, språk og kultur. Maidan TV produserer og sender musikk, teaterproduksjoner og dekker relevante hendelser på tatarisk, russisk og andre tyrkiske språk.
Willi Bartholomae
Willi Bartholomae (født 31. januar 1885, død ukjent) var en tysk roer som deltok i de olympiske leker 1912 i Stockholm.
Bartholomae vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club, som siden vant finalen over New College, en annen britisk åtter.
Kamerun under Samveldelekene 2022
Kamerun deltar under Samveldelekene 2022 fra 28. juli til 8. august 2022 i Birmingham, England. Det er 7. gangen Kamerun deltar under samveldelekene.
Friidrettsutøveren Emmanuel Eseme og judoka Ayuk Otay Arrey Sophina var landets flaggbærere under åpningen av lekene.
Copas (Minnesota)
Copas er et strøk i byen Scandia i Washington County i den amerikanske delstaten Minnesota. Osceola and St Croix Valley Railway, som er en del av Minnesota Transportation Museum, går igjennom Copas. Minnesota State Highway 95 tjener som hovedveien til samfunnet. John Copas House ble bygget ca. 1880 for nybyggeren samfunnet er oppkalt etter og er oppført i National Register of Historic Places.
Yi Gang
Yi Gang (hangul: 의친왕 이강 eller 의화군; hanja: 義親王李堈 eller 義和君; født 30. mars 1877 i Seoul i kongedømmet Joseon, død 16. august i 1955 i Seoul i Sør-Korea) var prins i koreanske kongehuset Yi. Han ble i ung alder gitt en rekke representative diplomatiske oppdrag for Korea, forsøkte å støtte opposisjonen mot den japanske maktovertagelse, men ble også kjent for sin livsstil som playboy.
Bakgrunn
Han var sin fars eldste sønn, men ble ikke utsett til kronprins, på grunn av sin mors rang. Derimot fikk han tittelen prins i 1892. Han giftet seg i 1893 med Kim Sudeok, men ekteskapet var ulykkelig. Han hadde tretten konkubiner og 21 barn.
Liv og oppdrag som koreansk prins
Mellom 1893 og 1905 utførte han en rekke diplomatiske ambassadørsoppdrag i Europa, USA og Japan. Det begynte med at han ble sendt til de japanske seiersmarkeringer etter den sino-japanske krig (1894-1895). Året etter besøkte han seks europeiske land som ekstraordinær ambassadør: Storbritannia, Det tyske rike, Frankrike, Russland, Italia og Østerrike-Ungarn.
I 1899 studerte han i ett år ved Keiouniversitetet i Tokyo. Mens han var utenfor Korea ble Yi Kang elevert til rang av keiserprins Ui i 1900; hans avdøde mor ble posthumt anerkjent som keiserlig konkubine.
Samme år, i 1900, dro prins Yi Gang til USA og begynte på studier ved Roanoke College i Salem i Virginia fra mars 1901. Der fullførte han et studium i matematikk. Deretter var han en kortere tid ved Ohio Wesleyan University i Delaware i Ohio, og reiste til San Francisco og Hawaii, med retur til Korea i 1905. Mens han var i USA skandaliserte han den koreanske regjering ved sine ekstravagante utgifter og sin utsvevende levemåte. Dette fikk den konsekvens at når den barnløse Sunjong av Korea besteg tronen i 1907, var det Yi Un, deres yngre halvbror, som ble gjort til kronprins, og nesten uten at noen protesterte på det.
Prins Yi Kang var president for Det koreanske Røde Kors fra 1906 til 1910.
Etter den japanske anneksjon av Korea
Etter kong Gojongs abdikasjon i 1907 og den japansk-koreanske annekteringstraktaten av 1910, hvorved Japan annekterte Korea, ble prins Yi Kang mer og mer utilpass med sin status, selv om japanerne innrømmet ham en enorm årlig apanasje. Samtidig ble tittelen keiserprins avskaffet, og han ble av japanerne kalt hertug Yi Kang.
I 1919 samarbeidet han med Choe Ik-hwan, som var medlem av Daedongdan, som støttet ham som Koreas nye leder. Prins Yi Kang forsøkte å flykte til Kina til Koreas provisoriske regjering som var basert i Shanghai. Men forsøket ble stanset da han ble oppdaget allerede i Dandong i Mandsjuria, og derfra sendt tilbake. Etter dette hevdet den japanske regjering at han hadde vært utsatt for en bortføring, og likeså alternativt at prinsen (som stadig flere hadde forstått var blitt en opposisjonens mann mot det japanske styre) egentlig hadde forsøkt å flykte for å kunne leve i sus og dus igjen. Han levde nå i virkeligheten i en velfinansiert husarrest.
Den 10. november 1925 ble det gitt en lov som nydefinerte den tidligere koreanske keiserfamilies status; den 12. juni 1930 ble Yi Kang offisielt pensjonert, og hans eldste sønn Yi Geon etterfulgte ham som hertug. Men den japanske finansieringen av Yi Kang på høyt nivå vedvarte til slutten av andre verdenskrig.
Han fortsatte å leve i Korea etter 1945, men sank da gradvis ned i en stadig dypere fattigdom.
Den 9. august 1955 ble han ved dåp opptatt i den katolske kirke, og fikk «Pius» som sitt dåpsnavn; fruen Kim ble også døpt og hadde dåpsnavnet «Maria».
Yi Kang døde én uke etter, den 16. august 1955, i en alder av 78 år. Han ble begravet på den kongelige gravlund Hongneung og Yureung (홍릉&유릉), nær Seoul.
Familie
Han var gift med Kim Sudeok og hadde 13 bihustruer. Blant hans 21 barn var:
Trygve Njaastad
Trygve Njaastad (født 1952) er en norsk tidligere judoutøver som representerte Bergen JK.
Han vant ett NM-gull og seks NM-medaljer i perioden 1980–1989.
20. etappe av Giro d’Italia 2012
20. etappe av Giro d'Italia 2012 var den siste fellesstartetappen og kongeetappen i årets Giro. Den strakte seg over 219 km som inkluderte to førstekategoriserte stigninger.
Mannen som kom til middag
Mannen som kom til middag (originaltittel: The Man Who Came to Dinner) er en amerikansk komedie fra 1939 regissert av William Keighley med Bette Davis, Ann Sheridan og Monty Woolley i hovedrollene. Dreieboken er skrevet av Julius og Philip G. Epstein etter et teaterstykke av Moss Hart and George S. Kaufman.
20. etappe av Giro d’Italia 2012
Etappen ble vunnet av Thomas De Gendt, som passerte mållinjen alene. Han ble ikke sett på som noen stor favoritt og stakk i fra favorittgruppen og vant etappen. Han gikk dermed inn på en 4.-plass i sammendraget. Sammenlagtleder Joaquim Rodríguez, angrep før mål og vant 14 sek på Ryder Hesjedal. Han hadde dermed et forsprang på 31 sek før tempoen, den siste etappen. I kampen om den røde poengtrøya, tok Joaquim Rodríguez over ledelsen med 1 poeng ned til Mark Cavendish. Matteo Rabottini sikret seg seieren i klatrekonkurransen etter at han satt med i det opprinnelige bruddet og fikk med seg viktige poeng i de første kategoriserte stigningene. I kampen om den hvite trøya skjedde ingen endring i stillingen. I lagkonkurransen tok Lampre-ISD over ledelsen og leder med 8 min og 53 sek ned til Movistar Team før den avgjørende tempoetappen.
Mannen som kom til middag
Handling
En beryktet radio-personlighet, Sheridan Whiteside fra New York, er på vei gjennom en småby i Ohio, når hun skader en hofte etter å ha sklidd og falt utenfor huset til Stanley-familien - en fremtredende Ohio-familie som Sheridan skal spise middag sammen med som et reklame-stunt. Den selvsentrerte kjendisen kommer snart til å dominere livene til innbyggerne i byen.
Lalan Fakir
Lalan Fakir (bengali: ফকির লালন সাঁই) eller Lalan Baul eller Lalon Shah (født ca. 1774, død 17. oktober 1890) var en forfatter og filosof fra Bengal. Hans dikt synges som klassikere i bengali. Etter etableringen av Bangladesh i 1971 har Lalan fått en rolle som nasjonaldikter og identitetsmarkør, og det arrangeres årlige festivaler ved hans grav.
Han Tianyu
Han Tianyu (født 3. juni 1996 i Liaoning) er en kinesisk skøyteløper som konkurrerer i kortbane.
Han vant sølvmedalje på 1 500 meter og bronse på 5 000 meter stafett under Vinter-OL 2014 i Sotsji.
Han tok sølv under Vinter-OL 2018.
Lalan Fakir
Lalon hevet seg over religiøse skiller, og betraktet seg både som sufi eller bhakti, eller som ingen av delene. «Både metafysisk og metaforisk er forbindelsen til de buddhistiske charya-sangene tydelig.» Hans sanger «er intenst bengalske, også fordi metaforer og erkjennelser fra alle Bengals kilder - både den buddhistiske og den hinduistiske tantra, Radha-Krishna-fromheten, sufi-islam og feiringen av Kali - lever i dem.»
Noen av hans tekster er utgitt på norsk i antologien Bengalske sanger, 2005.
Sjibbolet
Et sjibbolet, også skrevet sjibolett, sjibbolett, shibbolet(riksmål) og schibbolet på norsk, er en særegen uttale eller en uttaleform av et ord som avslører språket, dialekten og dermed bakgrunnen til den som sier det. I utvidet forstand kan ordet også brukes om 'særlig kjennetegn, kjenneord,  markør, løsen (feltrop)' og 'prøvestein' for å teste ekthet og kvalitet.
Betegnelsen er hentet fra en fortelling i Det gamle testamentet (Den hebraiske bibelen). I vers 5–6 i Dommernes bok kapittel 12, som handler om Jefta fra Gilead i kamp mot Efraim, blir det fortalt at gileadittiske soldater stengte vadestedene over elva Jordan for efraimitter. Folk som ville over, måtte bruke «sjibbolet» som passord for å slippe forbi de gileadittiske vokterne; de som da sa «sibbolet» uten sj-lyd, røpte seg som efraimittiske flyktninger og ble drept. Det hebraiske ordet «sjibbolet» (שִׁבֹּלֶת) betyr 'aks,kornaks' eller sjeldnere 'strøm, elv'.
I engelsk kan shibboleth også brukes om skikker og handlinger, ikke bare ord og vendinger, som skiller en gruppe mennesker fra en annen. Der kan ordet også betegne 'gammeldagse og umoderne uttrykk'. På tysk skrives ordet Schibboleth.
Eksempler
Uttale er tydelig markør i dialekter og «sosiolekter». Gjennom hele historien har derfor karakteristiske ord blitt brukt for å identifisere og autentisere gruppetilhørighet og opphav og plassere personer innenfor eller utenfor et fellesskap.
Sjibboleter i norsk
Tonelagene i norsk talespråk kan fortelle hvor språkbrukeren kommer fra. Også uttalen av for eksempel «r» (tungespiss-r, «skarre-r» eller «stemt r»), «l» («tungespiss-l» eller «tjukk l»), «sj», «kj» og dialektord kan stedbestemme språket og den som snakker.
I Bergen forteller uttalen av «Landås» om folk kjenner regionale forhold eller ikke: de fleste østlendinger sier feilaktig lannås uten tydelig «d».
I litteraturen
I 2008 ga den svenske forfatteren Marjaneh Bakhtiari ut romanen Kan du säga schibbolet?. Boken handler om en tilsynelatende vellykket og velintegrert familie med røtter i Iran, som bor i en villa utenfor Malmö. Gjennom familien Abbasi og deres hushjelp Kadefa behandler romanen spørsmål om hva det vil si å være integrert, hvilke forskjeller og likheter som finnes mellom innbyggere med ulik bakgrunn, og ikke minst hvilke ulike holdninger som fremkommer i den svenske integreringsdebatten. Romanens handling er lagt til tiden opp mot inngangen til FNs mangfoldsår.
Debed
Debed er en elv i Armenia og Georgia. Debed starter ved samløpet av elvene Pambak og Dzoraget i provinsen Lori i det nordlige Armenia. Herfra følger den en nordlig retning gjennom en malerisk dal. Ved byen Alaverdi bøyer retningen av mot nordøst. Ved den georgiske grensen skifter retningen mot nordvest, og elven tar en stor bue mot øst før den når elva Khrami i Georgia. En del av elvas nedre løp danner grense mot Georgia.
Debed hører til Kuras nedbørfelt, og vannet renner til sist ut i Det kaspiske hav.
Thorill Gylder
Thorill Oddveig Gylder (født 5. mai 1958) er en norsk tidligere kappgjenger som representerte Vansjø/Svinndal IL.
Hun vant 13 NM-gull og 1 NM-bronse i perioden 1975–1981 og vant kongepokalen i 1975, 1978, 1979 og 1981.
Gylder ble tildelt Porsgrunds Porselænsfabriks Ærespris for 1979. Hun hadde en tid verdensrekorden i kappgang på 5000 meter bane.
Diderik Lund
Diderik Lund (født 1953) er en norsk samfunnsøkonom og professor emeritus i samfunnsøkonomi ved Universitetet i Oslo.
Karriere
Diderik Lund studerte matematikk, samfunnsøkonomi og sosiologi ved Universitetet i Bergen og ble cand.mag. i 1976 og cand.polit. i samfunnsøkonomi i 1981. Han var NAVF-stipendiat 1981–1984 og ble ph.d. i samfunnsøkonomi ved Massachusetts Institute of Technology i 1987. Han var førsteamanuensis ved Økonomisk institutt ved Universitetet i Oslo 1987–2001 og ble professor i samfunnsøkonomi i 2001. Han var bestyrer for Økonomisk institutt 2004–2007, leder for Nasjonalt fagråd for samfunnsøkonomi 2005–2008 og styreleder for Frischsenteret 2008–2015. Hans forskningsområder er ressurser, energi og miljø, og offentlig økonomi.
Han er sønn av diplomaten Bernt H. Lund og psykolog og kvinnesaksforkjemper Bente Onsager Lund.
Tørres Kjeka
Tørres Kjeka (født 1996) er en norsk judoka som representerer Stord JK.
Han vant ett NM-gull og fire NM-medaljer i perioden 2014–2016.
Vitenskapsåret 1478
Vitenskapsåret 1478 er en oversikt over hendelser, prisvinnere, fødte og avdøde personer med tilknytning til vitenskap i 1478.
Qingtongxia Aluminium kullkraftverk
Qingtongxia Aluminium kullkraftverk (青铜峡铝业自备电厂) er et kullkraftverk ved småbyen Sicun i Qingtongxia byfylke i den autonome provinsen Ningxia i det nordlige Kina. Det har en installert produksjonskapasitet på 660 MW, i to blokker av 330 MW hver.
Anlegget er en del av et kompleks med aluminiumsverk, ved et jernbane-knutepunkt litt vest for elva Huang He
Patachou
Patachou, egentlig Henriette Ragon (født 10. juni 1918 i Paris, død 30. april 2015 i Neuilly-sur-Seine ) var en fransk visesanger og skuespiller.
Bakgrunn
Henriette Ragon var datter av Maurice Ragon og Marie-Célestine Vizet. Hun vokste opp i den franske hovedstaden.
Hun begynte sin yrkeskarriere etter 1920-årene som blant annet maskinskriver, fabrikkarbeider, skoselger og antikkhandler. I år 1948 overtok hun, sammen med sin mann Jean Billon, et kombinert kabaretlokale og restaurant/bistro på Montmartre. Restauranten het Pâte à choux (omtrent vannbakkels på norsk) og ble forenklet kalt Patachou.
Sangerinne
Her begynte hun å synge i restaurantdelen og journalistene begynte snart å kalle henne for Lady Patachou. Hun skulle etterhvert synge med blant andre Georges Brassens, hvis sanger hun var den første til å tolke. De fremførte sammen blant annet duetten «Maman, papa», og hun sang blant annet hans komposisjoner «Le bricoleur» og «La chasse aux papillons».
Hennes første grammofonplate ble utgitt i 1952. Hun opptrådte blant annet på Bobino, en music hall i Montmartre, og dkulle senere turnere såvel nationalt som internasjonalt. Hun sang for eksempel på London Palladium, Waldorf Astoria og Carnegie Hall, og i Montreal i Canada og i Hongkong. I USA fremførte hun sanger på fransk og på engelsk. Hun hadde i alt 25 opptredener på Late Night Show, den gang ledet av Ed Sullivan.
Hun turnerte med stor fremgang i Japan og Sverige, der L'evig Parigot, med sin frekke parisiske stil, ble populær. Hun fikk de tilnavnet «ambassadør for den franske chanson».
Skuespillerinne
I 1950-årene hadde hun enkelte mindre oppredener i filmkinoroller. Så, etter en lang pause,hadde hun fra 1980-årene en lang rekke opptredener i foilmen med fremfor alt i fjernsynsproduksjoner. Sin siste skuespillerinneopptreden hadde hun i 2006, da hun var 88 år gammel, i en episode i fjernsynsserien Les Bleus, premiers pas dans la police.
I 2009 mottok hun utmerkelsen Æreslegionen for sitt virke.
Aloys Hirt
Aloys Hirt (født 27. juni 1759 i Behla (nå Hüfingen), død 29. juni 1837 i Berlin) var en tysk arkeolog og kunsthistoriker.
Pleciofungivoridae
Pleciofungivoridae er en utdødd gruppe (familie) av mygg (Nematocera). Den er den artsrikeste gruppen av tovinger som er kjent fra jordas middelalder.
Aloys Hirt
Hirt var professor i arkeologi vid Berlin universitet. Hans fornemste verk er Die Baukunst nach den Grundsätzen der Alten (1809), Geschichte der Baukunst bei den Alten (1820–27) og Geschichte der bildenden Künste bei den Alten (1833).
Nikolaj Golitsyn
Nikolaj Dmitrijevitj Golitsyn (russisk: Николай Дмитриевич Голицын, født 12. april 1850 vest for Moskva, død 2. juli 1925 i Leningrad) var russisk ministerpresident (statsminister).
Golitsyn ble guvernør i Arkhangelsk i 1885 og i Tver i 1902, ble senator i 1903 og medlem av det keiserlige råd og president i hjelpekomitéen for krigsfanger i 1915. Han hadde innen sin utnevnelse til ministerpresident i 1917 virket innen tsaritsaen Aleksandra av Hessens veldedighetsarbeide og hadde liten erfaring med politikk.
Seon av Balhae
Seon of Balhae eller Dae In-su (født ?, død 830) var 10. konge i det koreanske kongedømmet Balhae. Han gjenreiste den nasjonal storhet, og huskes i dag for å ha vært Balhaes siste store monark, før kongedømmet gikk i oppløsning.
Dae Insu var fjerde generasjon etter Dae Jo-yeongs yngere bror Dae Ya-bal. Han gjenreiste den kongelige autoriteten og styrket hæren vesentlig. Kong Seon fokuserte på ekspansjon, og ledet militære kampanjer som absorberte mange av de nordlige Malgalstammene, inkludert Heishui Mohe. Sørvestre Lille-Goguryeo i Liaodong ble erobret og kongen beordret også ekspansjon mot sør inn i kongedømmet Silla.
I sine 12 år sendte kong Seon diplomater til Japan fem ganger, der målet ikke bare var det diplomatiske, men også det handelsmessige. Balhaediplomatene var anerkjent i Japan, selv om en der gjerne så at det kom noen færre ettersom de kostet en del å underholde de utenlandske gjestene. Den balhae-japanske handelsruta over Japanhavet ble en av Japans viktigste handelsruter.
Kong Seon døde i 830 og hans barnebarn Dae Ijin ble ny Balhaekonge.
Kristian Lunde Lyssand
Kristian Lunde Lyssand (født 25. september 1974) er en norsk tidligere kappgjenger som representerte Søfteland TIL.
Han vant to NM-gull, tre NM-sølv og to NM-bronse i perioden 1993–2000. Han vant kongepokalen i 1998 og 1999.
Chen Dequan
Dequan Chen (født 30. august 1995 i Liaoning) er en kinesisk skøyteløper som konkurrerer i kortbane.
Chen tok bronse på 5 000 meter stafett og deltok på 1500 meter menn under Vinter-OL 2014 i Sotsji der han endte på 5.-plass.
Han tok sølv på 5 000 meter stafett under Vinter-OL 2018 i Pyeongchang.
Werner Dehn
Werner Dehn (født 17. september 1889, død 1960) var en tysk roer som deltok i de olympiske leker 1912 i Stockholm.
Rudolf Reichelt
Rudolf Reichelt (født 24. mars 1890, død ukjent) var en tysk roer som deltok i de olympiske leker 1912 i Stockholm.
Werner Dehn
Dehn vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club som siden vant finalen over New College en annen britisk åtter.
Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på Berlins åtter var Otto Liebing, Max Bröske, Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge som styrmann.
Rudolf Reichelt
Reichelt vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben Berliner Ruderverein von 1876, som kom på tredjeplass i rokonkurransen for åttere. De tapte semifinalen til den britiske båten med mannskap fra Leander Club som siden vant finalen over New College en annen britisk åtter.
Australia under Sommer-OL 2004
Australia under Sommer-OL 2004. 470 sportsutøvere fra Australia deltok i 33 grener under Sommer-OL 2004 i Athen. Australia ble fjerde beste nasjon med sytten gull, seksten sølv- og sytten bronsemedaljer. Seileren Colin Beashel var landets flaggbærer under åpningsseremonien.
Felix Stephensen
Felix Vincent Stephensen (født 22. juli 1990 i Oslo) er en norsk pokerspiller, Han kom på andreplass i verdensmesterskapet i poker, World Series of Poker (WSOP) Main Event i Las Vegas i november 2014. Her vant han en premiesum på omkring 35 millioner norske kroner.
I 2015 ble han første norgesmester i Texas hold'em på norsk jord i Poker-NM på Gardermoen.
Leif Eriksen (1940–)
Han debuterte for VIF i 1957 og ble toppscorer i 1. divisjon fotball for herrer 1963 med 16 av klubbens 44 mål. Han var med å vinne 1. divisjon fotball for herrer 1965. Han spilte i 1969 for Eidsvold Turn og var lagets trener i 1970, da de rykket opp fra 3. til 2. divisjon. Eriksen fikk fire landskamper for i perioden 1964 til 1968. Han scoret også ett mål i en vennskapskamp mot den 13. mai 1964 (1–4).
Trenerkarriere
Fra 1971 trente han VIF fra 3. til 2. divisjon, i 1973 ledet han Ski- og Ballklubben Skiold i Drammen sammen med Åge Sørensen, før det ble to år som trener for Jevnaker Idrettsforening 1974 og 1975. Deretter fulgte tre år som trener for Skeid Fotball sammen med Per Anders Sjøvold, laget rykket opp til 1. divisjon fotball for herrer 1978 og fikk en 4.-plass.
I 1979 holdt han på å bli trener for Lyn Fotball og U-landslaget, men gikk heller til VIF og ledet VIF til seier i Norgesmesterskapet i fotball for herrer 1980 og i 1. divisjon fotball for herrer 1981. I 1989 var han en klubbens daglige leder (manager) en kort periode, etterfulgt av Per Anders Sjøvold.
Hans sønn Bengt Eriksen (født 1965) ble også fotballspiller for VIF og debuterte på A-laget i semifinalen av Norgesmesterskapet i fotball for herrer 1983.
Republikken Zamboanga
Republikken Zamboanga eksisterte i perioden 1899-1903 som en revolusjonær republikk i det sørlige Filippinene etter sammenbruddet av det spanske kolonistyre i området. Republikken ble til 18. mai 1899, etter at fortet Fortaleza de Pilar hadde overgitt seg til den revolusjonære regjering i Zamboanga. Omkring et halvt år senere, 16. november, evakuerte de spanske tropper for godt byen Zamboanga, etter at de hadde tatt seg tid til å brenne ned de fleste av byens bygninger i forakt for innbyggernes opprør mor dem. Kort etter, i desember samme år, inntok den amerikanske kaptein Pratt i spissen for det 23. kavaleriregiment fortet, og den spirende republikk ble et amerikansk protektorat. I mars 1903 ble republikken reelt nedlagt, og presidenten ble erstattet av en nyutnevnt guvernør. Områdets betydning ble imidlertid anerkjent av amerikanerne med opprettelsen av en lokalregjering med sete i Zamboanga. Underveis rakk Republikken Zamboanga å ha tre presidenter: Vicente Alvarez (mai-november 1899), Isidoro Midel (november 1899 – mars 1901) og Mariano Arquiza (mars 1901 – mars 1903). Alvarez var en populær skikkelse i den revolusjonære bevegelse, men da amerikanerne kom til fortet innsatte de hans rival, Midel, til tross for innbyggernes ønske, mens Alvarez var nødt til å flykte. I 1901 ble det avholdt et presidentvalg, og Arquiza ble derved den første og eneste valgte president i Republikken Zamboanga.
Opprettelse
Den 28. februar 1899 ble en revolusjonær regjering etablert av en sammenkomst i et hus i Zamboangas bydel Santa Maria, og general Vicente Alvarez ble provisorisk president og øverstkommanderende. Han planla så å innta Fortaleza de Pilar som da var den siste gjenstående spanske festning på de filippinske øyer.
Republikken ble opprettet formelt den 18. mai 1899, da Fortaleza de Pilar overgav seg til Zamboangas revolusjonære regjering under ledelse av general Alvarez. Den 23. mai 1899 forlot spanjolene Zamboanga, etter ført å ha brent ned husene i byen i forakt for beboernes opprør mot dem.
Amerikansk okkupasjon
General Álvarez' styre ble kort på grunn av at Isidro Midel, kommandanten av Tetuan, en barrio av Zamboanga, samarbeidet med amerikanerne i bytte mot å få overta presidentvervet med sin kohort Datu Mandi. Han besørget så at major Melanio Calixto ble drept. Calixto var fungerende kommandant i Zamboanga mens Álvarez var på et besøk til øya Basilan for å rekruttere flere styrker. Den 16. november 1899 heiste Midel det hvite flagg over Fort Pilar for å signaliserte at de amerikanske okkupasjonsstyrker at det var fritt frem for dem å rykke inn i festningen når de så ville. Dermed var Álvarez' regjering styrtet. Álvarez og hans forbundsfeller måtte flykte til småbyen Mercedes ikke langt unna, og deretter til Basilan, og der gikk de i skjul. I desember 1899 kom kaptein Pratt fra det amerikanske 23. infanteri til Zamboanga og tok over Fort Pilar. Deretter ble den unge republikk et amerikansk protektorat, eller en marionettregjering med Midel som marionettpresident for om lag seksten måneder.
Republikkens nedgang og fall
I mars 1901 tillot amerikanerne at det ble avholdt valg i republikken, og Mariano Arquiza ble valgt til å etterfølge Midel som ny president. Men Arquizas regjering kunne ikke utøve effentiv myndighet over Zamboanga, og til slutt, i mars 1903, ble Republikken Zamboanga oppløst.
Julia Michałowska
Julia Michałowska (født 24. mars 2006 i Oświęcim) er en polsk friidrettsutøver som representerer klubben MKS Tempo Kęty. Hun vant kulestøt under Sommer-EYOF 2022.
Idrettskarriere
Michałowska ble polsk U16-mester i kulestøt (3 kg) i 2020 og 2021. Hun vant kulestøt under det polske U18-mesterskapet innendørs i 2022, og kom på niendeplass under U18-EM i friidrett 2022. Hun deltok i friidrett under Sommer-EYOF 2022, og vant der kulestøt (3 kg) med en lengde på 16,23 meter.
Jasmin Moghbeli
Jasmin Moghbeli (født 24. juni 1983) er en amerikansk offiser, testflyver og astronaut.
Moghbeli er født i Bad Nauheim i Vest-Tyskland. Hennes foreldre var kurdiske fra byen Mahabad og hadde forlatt Iran etter Den iranske revolusjon, og flyttet familien til Baldwin i New York. Moghbeli var elev ved Baldwin Senior High School, og deltok samtidig på romleir. Etter skolen studerte hun ved Massachusetts Institute of Technology, der hun også spilte volleyball og basketball.
Etter studiene fikk Moghbeli bestalling som offiser i U.S. Marine Corps i 2005, og ble utdannet som helikopterpilot på AH-1 SuperCobra. Hun ble deployert tre ganger og fullførte 150 tokt. Hun fikk også en mastergrad fra Naval Postgraduate School, og tok utdanning som testflyver ved U.S. Naval Test Pilot School på Naval Air Station Patuxent River. Hun ble ansatt som testflyver på helikopter ved skvadronen VMX-1 i Arizona.
I juni 2017 ble Moghbeli valgt ut som astronaut i NASA. I januar 2020 fullførte hun astronautopplæringen og ble sertifisert for romferder til Den internasjonale romstasjonen og med Artemis-programmet.
Agathe Grøndahls gate (Oslo)
Gaten går fra Vogts gate langs øvre del av Torshovparken til Jolly Kramer-Johansens gate. Den fikk navn i 1914 etter komponisten Agathe Backer-Grøndahl, og ligger i et område der flere av gatene er oppkalt etter komponister.
Deler av boligene tilhører bebyggelsen som ble reist i forbindelse med Torshovbyen.
Tormod Bjørnetun Haugen
Tormod Bjørnetun Haugen (født 28. oktober 1988) er en norsk skøyteløper og rulleskøyteløper som deltar i nasjonale og internasjonale konkurranser i hurtigløp på skøyter og representerer Norge og Sandefjord Skøiteklub.
Personlige rekorder i hurtigløp på skøyter
Oppdatert 16. mars 2015.
Personlig
Haugen er en fetter av søskenparet Sofie Karoline og August Teodor Haugen, begge aktive i Sandefjord Skøyteklubb. Han tok sin første nasjonale seniormesterskapsmedalje i Enkeltdistanse-NM 2013, samtidig med kusine Sofie.
John Johansen (kappgjenger)
John Johansen (født 25. desember 1934) er en norsk tidligere kappgjenger som representerte TIF Viking.
Han vant ett NM-gull på 20 km landevei i 1962. Med dette vant han også kongepokalen dette året.
Tigeren fra Montana
Tigeren fra Montana er en norsk roman, utgitt som bok nummer 62 i den 83 bind store serien om western-helten og US-marshalen Morgan Kane. Boka ble lansert i 1972, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 490 og kostet fire kroner.
Dette er den tredje boka med «den ville gjengen», som leserne møtte i de foregående bøkene Satans Horn og Morgan Kane og «The Wild Bunch». Den skal bli etterfulgt av enda to utgivelser med «the wild bunch»-emblem på forsiden - og langt senere i serien med enda to. Ved å bruke den faktiske, historiske gjengen og dens faktiske, historiske personer som scene skaper Hallbing en slags historisk realisme i Kanes univers.
Tigeren fra Montana åpner med et togran, der The Wild Bunch med Butch Cassidy i spissen stanser en verditransport ved Tipton i Wyoming og sprenger safen ombord med dynamitt.